Περίδεση τραχήλου: Συστηματική ανασκόπηση των βασικών κατευθυντήριων οδηγιών στα πλαίσια του Agree II
Creators: name: Τσίτσιλα, Κωνσταντίνα – Φρειδερίκη
Publisher: name: Aristotle University of Thessaloniki
Year: 2025
Subjects: Περίδεση τραχήλου
Κατευθυντήριες οδηγίες
Συστηματική ανασκόπηση
Cervical cerclage
Guidelines
Systematic review

description: Η περίδεση του τραχήλου της μήτρας αποτελεί μια χειρουργική επέμβαση κατά την οποία ένα ράμμα τοποθετείται γύρω από αυτόν κατά την εγκυμοσύνη με σκοπό την υποστήριξη του. Σκοπός της παρούσας συστηματικής ανασκόπησης ήταν η σύγκριση των βασικότερων κατευθυντήριων οδηγιών που αφορούν την περίδεση του τραχήλου της μήτρας των οποίων το περιεχόμενο διαφέρει ανάλογα με την γεωγραφική περιοχή στην οποία αυτές διατυπώνονται και εν συνεχεία εφαρμόζονται. Πρόκειται για μια πρακτική που συμβάλλει στην ελάττωση των επιπτώσεων ενός μεγαλύτερου ζητήματος που απασχολεί τις σύγχρονες κοινωνίες, αυτό του συνδρόμου του αυτόματου πρόωρου τοκετού. Για τη σύνταξη της διατριβής διενεργήθηκε αναζήτηση στις βάσεις δεδομένων PubMed, Cochrane Library, Google Scholar και Scopus μέχρι τις 5 Σεπτεμβρίου 2024. Η συγκριτική ανάλυση συμπεριέλαβε τις νεότερες κατευθυντήριες οδηγίες που εκδόθηκαν από τους εξής διεθνείς οργανισμούς : το Αμερικανικό Κολλέγιο Μαιευτήρων-Γυναικολόγων (ACOG), την Κοινότητα Μαιευτήρων-Γυναικολόγων του Καναδά (SOGC), το Βασιλικό Κολλέγιο Μαιευτήρων-Γυναικολόγων (RCOG) και τον Παγκόσμιο Οργανισμό Μαιευτήρων-Γυναικολόγων (FIGO). Η αξιολόγηση της μεθοδολογικής αυστηρότητας και της διαφάνειας που διέπουν καθεμία από τις προαναφερθείσες κατευθυντήριες οδηγίες πραγματοποιήθηκε με την χρήση του Εργαλείου Εκτίμησης Κατευθυντήριων Οδηγιών για Έρευνα και Αξιολόγηση (Appraisal of Guidelines for Research &amp; Evaluation-II – AGREE II Tool). Μετά την μελέτη των οδηγιών διενεργήθηκε βαθμολόγηση με βάση το αναλυτικό εγχειρίδιο χρήσης του AGREE II, το οποίο αφορά τη μέθοδο αξιολόγησης 6 διαφορετικών τομέων ξεχωριστά με βάσει προκαθορισμένα κριτήρια και ερωτήματα που ο αναγνώστης καλείται να απαντήσει. Επιπροσθέτως , με τα αποτελέσματα που ανέκυψαν από την παραπάνω διαδικασία συντάχθηκε ένας συνοπτικός πίνακας συνοδευόμενος από αναλυτικό κείμενο σύγκρισης των κατευθυντήριων οδηγιών για την περίδεση του τραχήλου της μήτρας. Μελετώντας την παρούσα διατριβή συμπεραίνει, λοιπόν, κανείς πως η διατύπωση κοινών διεθνών κατευθυντήριων οδηγιών στο μέλλον μπορεί να βελτιώσει την ασφάλεια και την ποιότητα των αποτελεσμάτων για τις ασθενείς και συνεχίζει να αποτελεί μια πρόκληση για την ιατρική κοινότητα.
description: Cervical cerclage is a surgical procedure in which a suture is placed around the cervix during pregnancy to provide support. The aim of this systematic review was to compare the key guidelines concerning cervical cerclage, whose content varies depending on the geographical region in which they are formulated and subsequently applied. This is a practice that contributes to reducing the impact of a larger issue affecting modern societies, that of the syndrome of spontaneous preterm birth. For the preparation of this dissertation, a search was conducted in the PubMed, Cochrane Library, Google Scholar, and Scopus databases up until September 5, 2024. The comparative analysis included the latest guidelines issued by the following international organizations: the American College of Obstetricians and Gynecologists (ACOG), the Society of Obstetricians and Gynecologists of Canada (SOGC), the Royal College of Obstetricians and Gynecologists (RCOG), and the International Federation of Gynecology and Obstetrics (FIGO). The evaluation of the methodological rigor and transparency governing each of the aforementioned guidelines was carried out using the Appraisal of Guidelines for Research &amp; Evaluation-II (AGREE II) Tool. After studying the guidelines, a scoring was performed based on the detailed AGREE II user manual, which involves the method of assessing six different domains separately according to predefined criteria and questions the reader is asked to answer. Furthermore, based on the results obtained from this process, a summary table was compiled, accompanied by a detailed text comparing the guidelines for cervical cerclage. Upon studying this dissertation, one concludes that the formulation of common international guidelines in the future could improve patient safety and the quality of outcomes, continuing to be a challenge for the medical community.